દિલ્હીના ઇતિહાસમાં પહેલીવાર ગયા શનિવારે પ્રીમિયમ પેટ્રોલ ૯૯ ઓકટોનનો ભાવ ૧૦૦ રૂપિયાથી પણ વધારે થઇ ગયો. મોટી વાત તો એ છે કે પેટ્રોલના ભાવ આ સ્તરે પહોંચતા જ તેનું વેચાણ બંધ કરવું પડયું કારણ કે મશીનમાં પ્રતિ લીટરનાં અધિકત્તમ ભાવ ૯૯.૯૯ રૂપિયા જ ફીડ થઇ શકતા હતા. જેના પરિણામ સ્વરૂપે પંપની સેવા બંધ કરીને એન્જીનીયરીંગ ટીમની મદદથી તેને રીકેલીબર કરવા પડયા. આ કાર્યવાહીમાં પંપ પર બે દિવસ વેચાણ બંધ રાખવું પડયું.